ગાંધીનગરમાં બનેલ અફલાતુન સાયન્સ સીટી જેવું જ બીજુ સાયન્સ સીટી રાજકોટમાં બનનાર છે. ઇશ્ર્વરિયા પાર્કમાં નિર્માણ પામનાર સાયન્સ સીટીમાં રોબેટીક સુવિધા તેમજ સૌરાષ્ટ્રના ખ્યાતનામ ઉદ્યોગોની પ્રતિકૃતિઓ પણ મુકવામાં આવનાર છે. રાજ્ય સરકાર દ્વારા પ્રથમ તબક્કા માટે રૂા.પ કરોડની ગ્રાંટ પણ ફાળવી દેવામાં આવી છે. આગામી રવિવારે મુખ્યમંત્રી વિજયભાઇ રૂપાણીના હસ્તે પ.10 કલાકે સાયન્સ સીટીનું ભૂમિપૂજન કરવામાં આવનાર છે. ખાતમુહૂર્ત થયા બાદ આ પ્રોજેકટ શરૂ થશે.